Ditaba tša Beibele: Kgoši ya Mafelelo ya go Loka ya Isiraele - Wepesaete ya Semmušo ya Dihlatse tša Jehofa
BOKGOBAPUKU BJA INTHANETENG
GO YA KA DINAGA
IKGOKAGANYE LE RENA
Tše di latelago
Puku ya ka ya Ditaba tša Beibele
Dihlatse tša Jehofa
DILO TŠE DI LEGO GONA
JOSIA o be a na le nywaga e seswai ge a eba kgoši ya meloko e mebedi ya ka borwa ya Isiraele. E be e le yo monyenyane kudu gore a ka ba kgoši. Ka gona mathomong batho ba itšego ba bagolo ba ile ba mo thuša go buša setšhaba.
Eitše ge Josia a bušitše ka nywaga e šupago, a thoma go tsoma Jehofa. O ile a latela mohlala wa dikgoši tša go loka tša go swana le Dafida, Jehoshafate le Hesekia. Ke moka ge Josia e be e sa le mofsa, o ile a dira selo seo se bego se bontšha gore o na le sebete.
Ka morago ga moo, Josia o ile a kgetha banna ba bararo gore ba etelele pele modiro wa go lokiša tempele ya Jehofa. Gwa kgoboketšwa tšhelete bathong gomme ya newa banna bao gore ba lefelele ditshenyagalelo tša modiro woo. Ge ba dutše ba lokiša tempele, Hilikia moperisita yo mogolo a hwetša selo se itšego se bohlokwa kudu. O ile a hwetša puku ya molao yeo Jehofa a ilego a dira gore Moshe a e ngwale kgalekgale. E be e timetše ka nywaga e mentši.
Puku yeo e ile ya išwa go Josia gomme a kgopela gore ba mmalele yona. Ge a dutše a theeditše, a lemoga gore setšhaba se be se sa latele molao wa Jehofa. Se se ile sa mo nyamiša kudu moo a ilego a gagola diaparo tša gagwe go etša ge o ka mmona mo seswantšhong. A re: ‘Jehofa o re galefetše ka gobane botatago rena ga se ba latela melao yeo e ngwadilwego ka pukung ye.’
Josia o ile a laela Hilikia moperisita yo a phagamego gore a nyakišiše seo Jehofa a tlago go ba dira sona. Hilikia o ile a yo botšiša Huluda moporofeta wa mosadi. Mosadi yoo a mo nea molaetša wo o tšwago go Jehofa gore a yo o botša Josia, a re: ‘Jerusalema le batho ka moka ba tla otlwa ka gobane ba rapetše medimo ya maaka e bile ba tladitše naga ka bobe. Eupša ka ge wena Josia o dirile tša go loka, kotlo ye e ka se tle o sa phela.’
Josia o be a na le nywaga e mekae ge a eba kgoši, gona o ile a thoma go dira’ng ge a šetše a bušitše ka nywaga e šupago?
Ke’ng seo o bonago Josia a se dira mo seswantšhong sa mathomo?
Moperisita yo mogolo o ile a hwetša’ng ge banna ba be ba dutše ba lokiša tempele?
Ke mohlala ofe wo Josia a o beetšego bao ba ilego ba swanelwa ke go kgotlelela go swarwa gampe ge ba be ba gola? (2 Dikor. 33:21-25; 34:1, 2; Ps. 27:10)
Ke megato efe e bohlokwa yeo Josia a ilego a e gata e le gore a tšwetše pele borapedi bja therešo ngwageng wa bo-8, wa bo-12 le wa bo-18 wa pušo ya gagwe? (2 Dikor. 34:3, 8)
Josia o ile a kgetha go hlankela Modimo gaešita le ge tatagwe a be a mmeetše mohlala o mobe. Ke’ng seo se mo thušitšego go dira se se nepagetšego?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Ntšha Moneelo wa go Thekga Modiro wa Rena wa Lefase ka Bophara